Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 547

1. Betétek Ez a rész szektoronkénti és lejárat szerinti bontásban tartalmazza a hitelintézet által a pénztulajdonosoktól szerzett betéteket, esetenként betétfajták szerint is részletezve. A saját tulajdonú értékpapírok kölcsönbe adásakor pénzben kapott óvadék összegét a lekötött betétek között kell jelenteni. A háztartások betétein belül a lakossági betétek között kell kimutatni a hitelintézet saját dolgozói számára vezetett betétszámlák állományát is. 31 A két eszköztáblában szereplõ mérlegsorok sorszámozása eltérõ, mivel az értékvesztés részsorok és a „nettó tábla” belsõ összegzõ sorai nem teljesen azonos helyeken találhatók. 2004/28/II. szám A valódi penziós ügyletekre vonatkozó soroknak tartalmazniuk kell az egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó kötelezettségeket is [Szkr. 21. §. (3) bekezdés]. A háztartások — lakosság által elhelyezett lakáscélú betéteket (megtakarításokat) a lakáscélú betét (15.151— 15.152) sorokban, a többi szektor lakáscélú betéteit a hosszú lejáratú lekötött betétek között kell jelenteni a megfelelõ futamidõ szerint. A nem pénzügyi vállalatok látra szóló és folyószámla betétei (14.11, illetve 14.21) sorokban szerepeltetendõk a látra szóló és folyószámla betéteken kívül a pénzforgalmi számlák (bankszámla, elszámolási számla és csekkszámlabetétek is). A nem pénzügyi vállalatok lekötött betétei (14.12—14.13, illetve 14.22—14.23 sorok) között jelentendõ a mûködési engedéllyel nem rendelkezõ (jövõbeli) hitelintézetek által a hitelintézetnél elhelyezett alaptõke összege is, függetlenül attól, hogy az alapítók belföldiek vagy külföldiek. A mûködési engedély hatálybalépésétõl (azaz az errõl szóló PSZÁF határozat dátumától) kezdve az összeg áthelyezendõ a belföldi hitelintézetektõl származó bankközi betétek közé. 32 A névre szóló betéti okiratokat a megfelelõ szektoroknál kell kimutatni vagy a külön ilyen néven szereplõ sorokban vagy az egyéb betétek között, illetve külföldiek esetén az egyéb kötelezettségek között. Szintén a megfelelõ szektorba kell tenni azoknak a nem névre szóló betéti okiratoknak az állományát, amelyek csak egy meghatározott szektor részére lettek kibocsátva. A vegyes kibocsátású, nem névre szóló betéti okirat-tal szerzett források állományát — amennyiben nem megállapítható, hogy milyen szektor felé történt eladásuk — a 17.1—17.22 Szektor szerint nem bontható betéti okirat sorokban kell szerepeltetni. Ha a vegyes kibocsátásúakról az eladáskor mégis eldönthetõ, hogy milyen szektorba kerültek, azokat is a megfelelõ szektornál kell feltüntetni. Az okiratban lekötött betétek állományában szerepeltetni kell a több évre lekötött, takaréklevél és takaréklevél jellegû betétekre az egy-egy év elteltével felhalmozódott kamat állományát is, akkor is, ha az egyes évek letelte után összegük nem kerül tõkésítésre. (Az év közben felhalmozódott — az ügyfélnek járó, de nem esedékes — kamatok összegét a passzív kamatelhatárolások között kell ezekre a betétekre is kimutatni.) 32 A hitelintézetnek tehát pontos információval kell rendelkeznie a mûködési engedélyek hatálybalépésének idõpontjáról.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes